Педагог мәртебесі туралы

ЖОБА

**Педагог мәртебесі туралы**

Осы Заң педагогтің мәртебесін айқындайды және олардың құқықтарын, әлеуметтік кепілдіктері мен шектеулерін, міндеттері мен жауапкершіліктерін айқындайды.

**1-тарау. Жалпы ережелер**

**1-бап.Осы Заңда пайдаланылатын негізгі ұғымдар**

Осы Заңда мынадай негізгі ұғымдар пайдаланылады:

1) әдеп жөніндегі кеңес – педагогикалық әдеп нормаларының, оның ішінде педагог атына кір келтіретін тәртіптік қылықтардың бұзылуының алдын алуға және профилактикасына бағытталған шаралар әзірлеу мен іске асыруды жүзеге асыратын білім беру ұйымының алқалы органы;

2) педагогтің кәсіби стандарты – педагогтің біліктілік деңгейі мен құзыреттілігіне, еңбек мазмұнына, сапасына және жағдайларына қойылатын талаптарды айқындайтын стандарт;

3) педагог – тиісті бейіні бойынша педагогикалық және (немесе) кәсіптік білімі бар, білім алушылар мен тәрбиеленушілерді оқыту және (немесе) тәрбиелеу, білім беру қызметін ұйымдастыру және (немесе) әдістемелік қамтамасыз ету, сондай-ақ кәсіптік стандартта көрсетілген біліктілік талаптарына жауап беретін кәсіби қызметті жүзеге асыратын тұлға;

4) тәлімгерлік – білім беру ұйымының басшысы (тәлімгер) айқындайтын, педагог ретінде жұмысқа алғаш қабылданған адамға кәсіби бейімделуге практикалық көмек көрсету бойынша кемінде 5 жыл өтілі бар педагогтің ақы төленетін қызметі;

5) ұлттық біліктілік тестілеу – педагогтің біліктілігінің сәйкестігін растауға қажетті, білім беру саласындағы уәкілетті орган айқындаған ұйым әзірлеген тестілер бойынша педагогке біліктілік санатын беруге (растауға) қажетті рәсім;

6) педагогикалық әдеп – осы Заңда және педагогикалық әдеп қағидаларында белгіленген педагогтердің өзін ұстау қағидасы.

**2-бап. Педагог мәртебесі туралы Қазақстан Республикасының заңнамасы**

Педагог мәртебесі туралы Қазақстан Республикасының заңнамасы Қазақстан Республикасының Конституциясына, «Білім туралы» Қазақстан Республикасының Заңына негізделеді, осы Заңнан және Қазақстан Республикасының өзге де нормативтік құқықтық актілерінен тұрады.

Егер Қазақстан Республикасы ратификациялаған халықаралық шартта осы Заңдағыдан өзгеше қағидалар белгіленсе, онда халықаралық шарттың қағидалары қолданылады.

**3-бап. Осы Заңның қолданылу саласы**

Осы Заң меншік нысандарына және ведомостволық бағыныстылығына қарамастан кәсіптік қызмет атқаратын ұйымдардың барлық педагогтеріне қолданылады.

Осы Заңның қолданысы «Халықтың денсаулығы және денсаулық сақтау жүйесі туралы» Қазақстан Республикасының Кодексіне, «Кемтар балаларды әлеуметтiк және медициналық-педагогикалық түзеу арқылы қолдау туралы», «Мәдениет туралы», «Дене шынықтыру және спорт туралы», «Әскери қызмет және әскери қызметшілердің мәртебесі туралы», «Құқық қорғау қызметі туралы» Қазақстан Республикасының заңдарына қайшы келмейтін денсаулық сақтау, халықты әлеуметтік қорғау, мәдениет, дене шынықтыру және спорт саласындағы ұйымдардың, сондай-ақ әскери, арнаулы оқу орындарының педагогтеріне қолданылады.

**2-тарау. Педагог мәртебесі және оның кәсіби қызметі**

**4-бап. Педагог мәртебесі**

1. Педагог Қазақстан Республикасының Конституциясында, осы Заңда және Қазақстан Республикасының заңнамасында бекітілген барлық құқықтар мен бостандықтарды пайдаланады.

2. Кәсіби қызметтің жағдайлары мен сипаты педагог мәртебесін, сондай-ақ оны іске асыру кепілдіктерін айқындайды.

3. Педагогтік қызметті жүзеге асыратын педагогтер бірыңғай мәртебеге ие және өзара кәсіби қызмет ерекшеліктерімен өзгешеленеді.

**5-бап. Педагог мәртебесіне ие тұлғалар**

Педагог мәртебесіне тиісті бейіні бойынша педагогикалық және кәсіптік, орта білімнен кейінгі, жоғары және (немесе) жоғары оқу орнынан кейінгі білімі бар, білім алушылар мен тәрбиеленушілерді оқыту және (немесе) оқытуда кәсіптік қызметті жүзеге асыратын, сондай-ақ кәсіптік стандарттарда белгіленген біліктілік талаптарына сәйкес келетін білім беру қызметін ұйымдастыратын және (немесе) әдістемелік қамтамасыз ететін тұлғалар педагог мәртебесіне ие болады.

**6-бап. Педагогикалық әдеп және педагогтің анты**

1. Педагог педагогикалық әдеп нормаларын сақтайды.

Педагогикалық әдеп қағидаларын білім беру саласындағы уәкілетті орган бекітеді.

2. Педагог лауазымына алғаш тағайындалған тұлға ант қабылдайды.

3. Ант мәтінін және педагогтің оны қабылдау тәртібін білім беру саласындағы уәкілетті орган бекітеді.

**7-бап. Педагогтің ар-намысы мен қадір-қасиетін қорғау**

1. Педагогке ар-намысы мен қадір-қасиетін қорғауға және өзінің кәсіби жағдайына немесе мансабына әсер ететін еркін іс-әрекеттерге жеткілікті кепілдік беріледі.

2. Педагогтің ар-намысы мен қадір-қасиетін қорлайтын іс-әрекеттер Қазақстан Республикасының заңдарында белгіленген жауапкершілікке әкеп соғады.

**8-бап. Педагогтің кәсіби қызметін қамтамасыз ету шарттары**

1. Педагогке өзінің кәсіби қызметін жүзеге асыру үшін оларға қолайлы жағдай жасалады.

2. Педагогтің кәсіби қызмет жағдайларын қамтамасыз ету Қазақстан Республикасының заңнамасында белгіленген нормалар мен нормативтер, оқыту мен тәрбиелеудің жоғары сапасына қол жеткізуге ықпал ететін басқа да шаралар негізінде жүзеге асырылады.

3. Материалдық-техникалық қамтамасыз етуді, оқыту және тәрбиелеу құралдарымен жарақтандыруды мемлекеттік орган және жергілікті атқарушы орган қамтамасыз етеді, білім беру ұйымы, құрылтайшы Қазақстан Республикасының заңнамасында көзделмеген білім беру қызметін қамтамасыз ету үшін педагогтің тауарлар мен қызметтерді алуына жол берілмейді.

**9-бап. Педагогті оның кәсібиміндеттерінебайланысты емес жұмыс түрлеріне тарту**

1. Мыналарға:

1) Қазақстан Республикасының заңнамасында көзделген жағдайларды қоспағанда, педагогті оның кәсіби міндеттеріне байланысты емес жұмыс түрлеріне тартуға;

2) педагогтен Қазақстан Республикасының заңнамасында көзделмеген есептіліктің не ақпараттың қандай да бір нысандарын ұсынуды талап етуге;

3) Қазақстан Республикасының заңдарында көзделмеген педагогтің кәсіби қызметін тексерулерді жүргізуге жол берілмейді.

2. Осы баптың 1-тармағының талаптарын бұзу Қазақстан Республикасының заңдарында белгіленген жауапкершілікке әкеп соғады.

**10-бап. Педагогке кәсіби қызметке рұқсат беру**

1. Педагогтің кәсіби қызметпен айналысу құқығы  тиісті бейіні бойынша педагогикалық және (немесе) кәсіптік білімі туралы құжаты болған, педагогтің біліктілігіне сәйкестігі расталған жағдайда туындайды.

2. Педагогтің біліктілігіне сәйкестігін растауға өзінің педагог ретінде білім беру қызметін жүзеге асыруға алғашқы кіріскен тұлғалар жатады.

3. Педагогтің біліктілігіне сәйкестігін растау тәртібін білім беру саласындағы уәкілетті орган айқындайды.

**11-бап. Педагогтің кәсіби қызметпен айналысуына рұқсат беруді шектеу**

Білім беру ұйымдарында педагогтің кәсіби қызметіне:

1)  заңды күшіне енген сот үкіміне сәйкес педагогикалық қызметпен айналысу құқығынан айырылған;

2)  Қазақстан Республикасының заңдарында белгіленген тәртіппен   
іс-әрекетке қабілетсіз, іс-әрекетке қабілеті шектеулі деп танылған;

3) психиатриялық және (немесе) наркологиялық есепте, мінез-құлық бұзылыстарымен байқауда тұрған;

4) Қазақстан Республикасының Еңбек кодексінде көзделген шектеулер негізінде адамдарға жол берілмейді.

**3-тарау. Педагогтің құқықтары**

**12-бап. Педагогтіңкәсіби қызметтегі құқықтары**

1. Педагог өзінің кәсіби қызметінде:

1) басқа тұлғалардың ар-намысы мен қадір-қасиетін төмендетпеуге тиіс жайларда, өзінің ойын білдіруде;

2) оқыту мен тәрбиелеудің педагогикалық негізделген нысандарын, құралдарын, әдістерін таңдауға және қолдануға;

3) кәсіби қызметті ұйымдастыру түрлері мен нысандарын таңдауға;

4) білім алушылармен және тәрбиеленушілермен жұмыстың нысандары мен әдістерін таңдауға;

5) білім алушылардың оқу жетістіктерін әділ бағалау үшін әдістерді таңдауға және қолдануға;

6) лауазымды тұлғалардың кәсіби қызметіне негізсіз араласуынанқорғануға немесе кəсіби қызметіне кедергі келтіруден қорғау, оның құқықтары мен заңды мүдделерін бұзу;

7) кәсіби қызметті жүзеге асыру үшін қажетті жағдайларды ұйымдастырушылық және материалдық-техникалық қамтамасыз етуге;

8) ғылыми, зерттеу, шығармашылық, эксперименттік қызметті жүзеге асыруға, педагогикалық практикаға жаңа әдістемелер мен технологияларды енгізуге;

9) шығармашылық бастамаға оқыту мен тәрбиелеудіңавторлық бағдарламалар мен әдістерді әзірлеуге және қолдауға, педагогикалық зерттеулерге оқыту мен тәрбиелеу әдістерін дамытуға және жаңа аса жетілдірілген әдістерін таратуға;

 10) оқу құралдарын, материалдарды және білім беру бағдарламасына сәйкес оқыту мен тәрбиелеудің өзге де құралдарын таңдауға;

11) білім беру бағдарламаларын, оқу жоспарларын, әдістемелік материалдарды және білім беру бағдарламаларының өзге де құрауыштарын, сондай-ақоқулықтарды, оқу-әдістемелік кешендерді және оқу құралдарын әзірлеуге қатысуға;

12) жұмыс орны бойынша білім беру ұйымында сайлануға және сайланбалы қызмет атқаруға;

13) білім беруді жетілдіруге бағытталған, сондай-ақ білім беру ұйымдарының қызметіне қатысты мәселелердіталқылауға қатысуға;

14) білім беру ұйымының алқалы басқару органдарының және өзін-өзі басқару органдарының әдістемелік бірлестіктер мен кеңестердің жұмысына қатысуға;

15) үздіксіз кәсіби дамуға және біліктілікті арттыру нысандарын таңдауға;

16) жоғары және (немесе) жоғары оқу орнынан кейінгі білім беру ұйымдарының педагогтерін қоспағанда, бес жылда бір реттен сиретпей, соның ішінде мерзімінен бұрын біліктілік санатын алуға (арттыруға);

17) білім беру ұйымдарында бар кітапхананы және ақпараттық ресурстарды тегін пайдалануға, сондай-ақ ақпараттық-телекоммуникациялық желілер мен деректер базасына, оқу және әдістемелік материалдарға, кәсіби қызметті сапалы жүзеге асыру үшін қажетті білім беру қызметін қамтамасыз етудің материалдық-техникалық құралдарына қол жеткізуге;

18) Қазақстан Республикасының заңнамасында белгіленген нысандарда және тәртіпте қоғамдық кәсіби ұйымдармен бірігуге;

19) Қазақстан Республикасының заңнамасында белгіленген тәртіппен жеке педагогтік қызметке;

20) кәсіби қызметтегі жетістіктері үшін көтермеленуге;

21) «Әскери қызмет және әскери қызметшілердің мәртебесі туралы» Қазақстан Республикасының Заңына сәйкес әскери қызметке шақыруды кейінге қалдыруға;

22) педагогикалық әдеп қағидаларына сәйкес педагогтің педагогикалық әдеп нормаларының бұзылуын әділ және объективті тергеп-тексеруге;

23) білім беру саласындағы уәкілетті орган айқындаған тәртіппен және шарттарда кәсіби дағдыларды қолдау және арттыру үшін Қазақстан Республикасы Президентінің «Болашақ» халықаралық стипендиясы бойынша тағылымдамадан өтуге;

24) білім беру ұйымы басшысының немесе өзге де басшы қызметкерлерінің өзіне қатысты қабылдаған актілеріне, іс-әрекеттеріне, шешімдеріне білім беруді басқарудың жоғары тұрған органдарынанемесе сотқа шағымдануға;

25) білім алушылар, тәрбиеленушілер және олардың ата-аналары немесе заңды өкілдері тарапынан ар-намысы мен қадір-қасиетіне құрмет көрсетілуіне;

26) педагогтің Қазақстан Республикасының заңнамасында көзделген өзге де құқықтары бар.

2. Осы баптың 1-тармағында көрсетілген құқықтар басқа да тұлғалардың құқықтары мен бостандықтары, педагогтің педагогикалық әдеп нормалары сақтала отырып, Қазақстан Республикасының заңнамасында айқындалған тәртіппен жүзеге асырылуға тиіс.

3. Бір оқу жылы кезеңінде білім беру ұйымына мұғалім лауазымына алғаш жұмысқа қабылданған педагогке кәсіби бейімделуге практикалық көмек көрсететін педагог (тәлімгер) бекітіледі.

**13-бап. Материалдық қамтамасыз етілу құқығы**

         1. Мемлекеттік білім беру ұйымдарында кәсіби қызметті жүзеге асыратын педагогтің еңбегіне ақы төлеу жүйесі, лауазымдық жалақылары, қосымша ақылары, үстемеақылары және ынталандырушы сипаттағы басқа да төлемдері Қазақстан Республикасының заңнамасында белгіленген тәртіппен айқындалады.

         Жекеменшік білім беру ұйымдары қызметкерлерінің еңбегіне ақы төлеуді Қазақстан Республикасының заңнамасына сәйкес олардың құрылтайшылары немесе соған уәкілетті тұлға айқындайды.

2. Бюджет қаражаты есебінен қаржыландырылатын мемлекеттік білім беру ұйымдары педагогінің жалақысын есептеу ерекшеліктерін еңбек жөніндегі уәкілетті мемлекеттік органмен келісім бойынша білім беру саласындағы уәкілетті орган бекітеді.

         3. Ерекше мәртебесі бар жоғары және (немесе) жоғары оқу орнынан кейінгі білім беретін мемлекеттік ұйымдардың педагогтері мен басшы қызметкерлерінің лауазымдық жалақылары арттыру коэффициенті ескеріле отырып айқындалады.

4. Мемлекеттік білім беру ұйымдарының педагогіне негізгі жұмыс орны бойынша мынадай қосымша ақы белгіленеді:

философия докторы (PhD), бейіні бойынша доктор дәрежесі үшін республикалық бюджет туралы заңда белгіленген және тиісті қаржы жылының   
1 қаңтарына қолданыста болатын 17 айлық есептік көрсеткіш мөлшерінде;

ғылым кандидаты ғылыми дәрежесі үшін республикалық бюджет туралы заңда белгіленген және тиісті қаржы жылының 1 қаңтарына қолданыста болатын17 айлық есептік көрсеткіш және ғылым докторы ғылыми дәрежесі үшін 34 айлық есептік көрсеткіш мөлшерінде;

магистр дәрежесі үшін республикалық бюджет туралы заңда белгіленген және тиісті қаржы жылының 1 қаңтарына қолданыста болатын 10 айлық есептік көрсеткіш мөлшеріндеқосымша ақы белгіленеді.

5. Жоғары және (немесе) жоғары оқу орнынан кейінгі білім беру ұйымдарын қоспағанда, мемлекеттік білім беру ұйымдарындағы лауазымдарды атқаратын педагогтің айлық жалақысы білім беру саласындағы уәкілетті орган тиісті саланың уәкілетті органдарымен келісе отырып белгіленген апталық нормативті оқу жүктемесінің негізінде есептеледі.

Жоғары және (немесе) жоғары оқу орнынан кейінгі білім беру ұйымдарының профессор-оқытушылар құрамының жылдық оқу жүктемесі жұмыс уақытының жылдық нормалары шегінде белгіленеді және оны алқалы басқару органы шешімінің негізінде жоғары және (немесе) жоғары оқу орнынан кейінгі білім беру ұйымының басшысы бекітеді.

6. Мемлекеттік білім беру тапсырысын айқындау кезінде Сот төрелігі академиясы, әскери, арнаулы оқу орындарын қоспағанда,жоғары және (немесе) жоғары оқу орнынан кейінгі білім беру ұйымдарының профессор-оқытушылар құрамыныңжалпы санын есептеу үшін білім алушылар санының профессор-оқытушылар құрамына орташа арақатынасын білім беру саласындағы уәкілетті орган бекітеді.

7. Жергілікті өкілді органдар педагогтің жалақысынаәртүрлі ынталандырушы қосымша ақылар мен үстемеақыларды, оның ішінде «Үздік педагог» атағына кандидатқа – кемінде 300 еселенген айлық есептік көрсеткіш мөлшерінде сыйақы белгілеуге құқылы.

**14-бап. Педагогтің біліктілік санатын (растау) беру**

1.  Ұйымдарда лауазымдарда жұмыс істейтін, мектепке дейінгі, орта, қосымша, техникалық және кәсіптік, орта білімнен кейінгі білім беру бағдарламаларын іске асыратын педагогтерге біліктілік санаттары беріледі (расталады).

2. Кәсіби қызметті жүзеге асыру үшін қажет мұғалімдердің кәсіби құзыреттерін айқындайтын біліктілік санаттарын беру (растау) тәртібін білім беру саласындағы уәкілетті орган айқындайды.

3.Осы баптың талаптары жоғары және (немесе) жоғары оқу орнынан кейінгі білім беру ұйымдарының педагогтеріне таралмайды.

**15-бап. Әлеуметтік кепілдіктер**

1. Педагог:

1) Қазақстан Республикасының заңнамасына сәйкес тұрғын үй, оның ішінде қызметтік үй және (немесе) жатақхана алуға;

2) Қазақстан Республикасының заңнамасында көзделген тәртіппенжеке тұрғын үй салуға арналған жер учаскелерін алуға;

3) ұзақтығы күнтізбелік 56 күнге ақы төленетін жыл сайынғы еңбек демалысына шығуға;

4) күнтізбелік жылда оларға тиісті бюджет қаражаты есебінен кемінде бір лауазымдық жалақы мөлшерінде тұрақты еңбек демалысы берілген кезде сауықтыруға жәрдемақы алуға әлеуметтік кепілдіктерге ие;

2. Жоғары және (немесе) жоғары оқу орнынан кейінгі білім беру бағдарламаларын іске асыратын ұйымдарды қоспағанда, педагогтің жұмыс уақыты мен демалыс уақыты режимінің ерекшеліктері еңбек жөніндегі мемлекеттік органмен келісім бойынша білім беру саласындағы уәкілетті орган бекітетін қағидаларда айқындалады.

3. Педагогтің балаларына жергілікті атқарушы органдар тұрғылықты жері бойынша балаларға арналған мектепке дейінгі ұйымдарда бірінші кезектегі орындарды ұсынады.

4. Педагог Қазақстан Республикасының заңнамасына сәйкес мерзімді медициналық тексеру, емдеу-профилактикалық, санитариялық-гигиеналық, эпидемияға қарсы іс-шараларды өткізу арқылы іске асырылатын денсаулықты сақтауға әлеуметтік кепілдіктерге ие.

5. Ауылдық жерде тұратын және жұмыс істейтін педагогке:

1) жергілікті өкілді органдардың шешімі бойынша қала жағдайында педагогикалық қызметті жүзеге асыратын педагогтердің мөлшерлемелеріменсалыстырғанда кемінде жиырма бес пайызға арттырылғанеңбекақылар мен тарифтік мөлшерлемелер белгілену мүмкіндігі бар;

2) жергілікті өкілді органдар бекіткен тәртіппен және белгілеген мөлшерде бюджет қаражаты есебінен коммуналдық қызметтерді төлеу және отын сатып алу бойынша әлеуметтік қолдау көрсетіледі;

6. Ауылдық елді мекендерге жұмыс істеу және тұру үшін келген педагогке жергілікті өкілді органдардың (мәслихаттардың) шешімі бойынша көтерме жәрдемақы және тұрғын үй сатып алу немесе салу үшін әлеуметтік қолдау ұсынылады.

7. Жергілікті атқарушы органдар педагогке тұрғын үй жалдап тұруға және коммуналдық қызметтерге компенсациялық төлемдер беруді қарастыруға, санаторийлік-курорттық емделуге және демалуға жолдама алу үшін жеңілдіктер белгілеуге, сондай-ақ педагогті әлеуметтік қолдауға бағытталған өзге де жеңілдіктерді белгілеуге құқылы.

**16-бап. Көтермелену құқығы**

1. Адал еңбегі және кәсіби міндеттерін үлгілі орындағаны үшін педагогке Қазақстан Республикасының заңнамасында, сондай-ақ ұйымның ішкі тәртіп қағидаларында көзделген көтермелеу қолданылады.

2. Республика алдында педагогикалық қызметтегі зор еңбегі үшін педагогке «Қазақстанның еңбек сіңірген ұстазы» атты Қазақстан Республикасының мемлекеттік наградасы беріледі.

3. Жергілікті атқарушы органдар педагогтің еңбегін көтермелеудің қосымша шараларын, оның ішінде Қазақстан Республикасында белгіленген мереке күндеріне орай бекітуге, сондай-ақ жергілікті үздік белгілері мен құрметті атақтарын, оның ішінде біржолғы сыйақы төлей отырып, белгілеуге құқылы.

4. Педагогке жыл сайын тиісті бюджет қаражаты есебінен:

1) «Үздік педагог» атағын иеленушіге – айлық есептік көрсеткіштің   
1000 еселенген мөлшерінде сыйақы;

3) «Жоғары оқу орнының үздік оқытушысы» атағын иеленушіге жұмсау бағытын Қазақстан Республикасының Үкіметі айқындайтын айлық есептік көрсеткіштің 2000 еселенген мөлшерінде мемлекеттік грант төленеді.

**4- тарау. Педагогтің міндеттері мен жауапкершілігі**

**17-бап. Педагогтің міндеттері мен жауапкершілігі**

1. Педагог:

1) өз қызметі саласында тиісті кәсіби құзыреттерді меңгеруге;

2) оқыту мен тәрбиелеудің педагогикалық қағидаттарын сақтауға, оқыту мен тәрбиелеудің сапасын мемлекеттік жалпыға міндетті білім беру стандарттарында көзделген талаптардан төмен емес деңгейде қамтамасыз етуге;

3) біліктілік санатын бес жылда бір реттен сиретпей үздіксіз арттыруға (растауға);

4) педагогикалық әдеп қағидаларын сақтауға;

  5) ұлтаралық және халықаралық деңгейдегі жақсы адами қарым-қатынастарды орнату негіздеріндегі қағидаттарды білуге;

  6) өзінің жеке мәдениетін жетілдіру, басқаларды оқыту және тәрбиелеуге;

7) жыл сайын Қазақстан Республикасының заңнамасында белгіленген тәртіппен тегін медициналық көмектің кепілдік берілген көлемінің шеңберінде алдын-ала медициналық тексеруден өтуге;

8) оқытумен қатар, жеке басының мысалы ретінде әлеуметтiк, мәдени және экономикалық дамуға жәрдемдесу қажеттiлiгiн тану;

9) білім алушылардың, тәрбиеленушілердің және олардың ата-аналары мен өзге де заңды өкілдерінің ар-намысы мен қадір-қасиетін құрметтеуге;

           10) балаларды заңға, адамның (азаматтың) құқықтары мен міндеттеріне, жоғары адамгершілікке, отансүйгіштікке, ата-аналарға, үлкендерге құрметпен қарау, отбасы құндылықтары, елдің мәдени және тарихи құндылықтары, оның мемлекеттік құрылымы мен рәміздері, сыртқы әлемге құрмет рухында тәрбиелеуге;

            11) білім алушылар мен тәрбиеленушілердің өмірлік дағдыларын, құзыретін, дербестігін, шығармашылық қабілеттерін дамытуға;

            12) оқушылармен және ересектермен мектептің оқу жоспарынан тыс іс-шараларға қатысуға дайын болуға;

13) өмірлік қиын жағдайда жүрген бала анықталған сәттен бастап кәмелетке толмағандар арасындағы құқық бұзушылықтардың, қадағалаусыз және панасыз қалудың алдын алу жүйесінің органдарын хабардар етуге;

14) құқық қорғау органдарына кәмелетке толмағандардың жасаған немесе оларға қатысты жасалған қылмыстық немесе әкімшілік құқық бұзушылықтың белгілері бар іс-әрекет (әрекетсіздік) туралы, сондай-ақ өзінің кәсіби емес ұйымдарға байланысты кәсіби қызметіне байланысты белгілі болған фактілер туралы хабарлауға;

15) оқыту мен тәрбиелеу мәселелері бойынша ата-аналарға немесе басқа заңды өкілдерге, білім алушылар мен тәрбиеленушілерге кеңес береді, оларға оқыту мен тәрбиелеудегі бірлескен жауапкершілік принциптерін түсіндіруге міндетті.

2. Педагогтің білім беру процесін саяси үгіттеу, білім алушыларды саяси, діни немесе өзге де нанымдарды қабылдауға не олардан бас тартуға мәжбүр ету, әлеуметтік, нәсілдік, ұлттық немесе діни араздықты ушықтыру үшін, әлеуметтік, нәсілдік, ұлттық, діни немесе тілдік тиесілік белгісі бойынша азаматтардың айрықшалығын, артықшылығын не толық еместігін, олардың дінге көзқарасын насихаттайтын, оның ішінде білім алушыларға халықтардың тарихи, ұлттық, діни және мәдени дәстүрлері туралы дәйексіз мәліметтерді хабарлау арқылы үгіттеу үшін, сондай-ақ білім алушыларды Қазақстан Республикасының Конституциясына және Қазақстан Республикасының заңнамасына қайшы келетін іс-әрекеттерге итермелеу үшін пайдалануға құқығы жоқ.

3. Педагог міндеттерін бұзғаны және педагог атағына кір келтіретін теріс қылық жасағаны үшін Қазақстан Республикасының заңдарында белгіленген жауапкершілікке тартылады.

4. Педагогке қатысты қызметтік даулары, тәртіптік тергеп-тексерулер және олардың негізінде қабылданған шешімдер тек оның келісімімен ғана жариялылыққа берілуі мүмкін.

5. Тәртіптік тергеп-тексеруді жүргізу кезінде педагогке:

1) оған қойылатын кінәрат-талаптар туралы және осы кінәрат-талаптар үшін негіздер туралы ақпаратты жазбаша түрде ұсыну;

2) осы іс бойынша барлық материалдармен танысу;

3) педагогке қорғауға дайындалу үшін жеткілікті уақыт бере отырып, өз таңдауы бойынша өзі немесе өкілі арқылы қорғалу;

4) іс бойынша қабылданған шешімдер туралы, сондай-ақ осы шешімнің себептері туралы жазбаша түрде ақпарат беру;

5) Қазақстан Республикасының заңнамасында белгіленген тәртіппен білім беруді басқару органдарына апелляция беру немесе шешімге шағым жасау құқықтарына кепілдік беріледі.

6. Педагогтің тәртіптік теріс қылық жасағаны үшін жауапкершілік шарасы туралы шешім қабылдау кезінде білім беру ұйымының басшысы білім беру ұйымының Әдеп жөніндегі кеңесінің ұсынымдарын ескереді.

**5 - тарау. Педагогті кәсіптік даярлау, қайта даярлау және оның біліктілігін арттыру**

**18-бап. Педагогті кәсіптік даярлау**

1. Қазақстан Республикасында педагогті кәсіптік даярлау техникалық және кәсіптік, орта білімнен кейінгі, жоғары және (немесе) жоғары оқу орнынан кейінгі білім беру бағдарламаларын іске асыратын білім беру ұйымдарында жүзеге асырылады.

2. Педагогті даярлауға арналған білім беру бағдарламалары педагогтің кәсіби стандартының талаптарын ескере отырып әзірленеді.

**19-бап. Педагогтің біліктілігін арттыру және қайта даярлау**

1. Педагог кәсіби қызметке қажетті жаңа құзыреттерді жетілдіру және (немесе) алу үшін және (немесе) қолданыстағы біліктілік шеңберіндегі кәсіби деңгейін арттыру мақсатында біліктілігін арттыру курстарынан өтеді, олардың жиілігін және тәртібін білім беру саласындағы уәкілетті орган айқындайды.

2. Педагогтың біліктілігін арттыру мақсатында қосымша білім берудің білім беру бағдарламалары бойынша біліктілікті арттыру курстарында оқу бір уақытта, үздіксіз және кезең-кезеңмен (дискретті), оның ішінде жеке бағыттар, пәндер, пәндер (модульдер) арқылы, соның ішінде Қазақстан Республикасы Президентінің «Болашақ» стипендиясы бойынша тағылымдаманы қоса жүзеге асырылады.

3. Тәжірибе алмасу мақсатында тренингтерге, конференцияларға, семинарларға қатысуға, басқа білім беру ұйымдарына баруға, мастер-кластар, жеке және ұжымдық зерттеулер жүргізу, тәлімгерлік, кері байланысты қамтамасыз етумен сабақтарды бақылау, әдістемелік құралдар мен жарияланымдар шығару мұғалімнің біліктілігін арттыру нысаны болып табылады.

4. Біліктілікті арттыру курстарының білім беру бағдарламаларында теориялық білімдерден басқа, алған білімдерін тәжірибеде сапалы жүзеге асыру үшін педагогтің қызметін курстан кейінгі әдістемелік қолдау көрсету қажет.

Курсатар өткізетін ұйымдар кемінде бір оқу жылы көлемінде курстан кейінгі әдістемелік қолдау көрсетуге міндетті.

5. Кәсіби қызметтің жаңа түрін орындауға, сонымен қатар іргелес мамандық бойынша педагогикалық білім алуға қажетті педагог біліктілігін алу мақсатында жеке тұлғалар Қазақстан Республикасының заңнамасында белгіленген тәртіппен қайта даярлаудан өтеді.

Қайта даярлау жоғары және (немесе) жоғары оқу орнынан кейінгі білім беру ұйымдарында жүзеге асырылады. Қайта даярлау нәтижелері бойынша білімі туралы тиісті құжат шығарылады.

**6-тарау. Қорытынды және өтпелі ережелер**

**20-бап. Қазақстан Республикасының педагог мәртебесі туралы заңнамасының бұзылуына жауапкершілік**

Қазақстан Республикасының педагог мәртебесі туралы заңнаманы бұзу Қазақстан Республикасының заңдарына сәйкес жауапкершілікке әкеледі.

**21-бап. Осы Заңның қолданысқа енгізілуі**

Осы Заң, осы Заңның 10-бабын қоспағанда, алғашқы ресми жарияланғаннан күнінен кейін күнтізбелік он күн өткен соң қолданысқа енгізіледі.

**Осы Заңның 10-бабы 2022 жылғы 1 қаңтардан бастап қолданысқа енгізіледі.**